Кьулан СтIал хуьруьз дегь тарих ава. Хуьруьн гуьнеда культурадин КIвал эцигунин кIвалахар кьиле тухудайла, чил михьна дараматдин хандакI эгъуьдайла 3 метр дегьнеда, цIуру заманадин затIар, къапарин кIусар акъатнай суруз гьалтнай. Хуьруьн къваларив Алпандин ва араб девиррин сурар пара ава. Кхьинар алачир сурарни авайди я, цIуру эгьлийрин гафариз килагайла, и сурар виридалай дегьбур я. ЦIуру мискIиндин цал чкIайла, 1646 йисан хуьруьн тарихдикай чIалар ахъайзавай атIай кхьинар алай къванер жагъанвай.